**SIA „Dobeles un apkārtnes slimnīca.”**

**saimnieciskās darbības analīze par 2021.gadu.**

Saimnieciskās darbības analīze balstās uz informāciju, kas iegūta no SIA “ **Dobeles un apkārtnes slimnīca**” 2021.gada pārskata, kas kā vienots kopums sastāv no finanšu pārskata un vadības ziņojuma par sabiedrības attīstību pārskata gadā.

SIA ”DZ Birojs” (licence Nr.108) zvērināts revidents Anna Jesemčika (sertifikāts Nr.125) par 2021.gada finanšu pārskatu sniegusi atzinumu bez piezīmēm.

Kapitālsabiedrības galvenie darbības veidi ir NACE 86.10 – slimnīcu darbība, NACE 68.20 – sava nekustamā īpašuma izīrēšana un iznomāšana, NACE 35.30 – tvaika un karstā ūdens piegāde.

Kapitālsabiedrības pamatkapitālu veido 100% vienīgā dalībnieka Dobeles novada pašvaldības mantiskais ieguldījums un tas sastāda 7 700 000 euro, Pārskata gadā Pamatkapitāls ir palielināts par 900000, iekļaujot pašvaldības ieguldījumu pamatkapitālā un iepriekšējo gadu nesadalītās peļņas. Uzņēmumu reģistra lēmums par Pamatkapitāla reģistrēšanu 7700000 euro apmērā datēts ar 09.03.2021.

SIA “ **Dobeles un apkārtnes slimnīca**” vidējais nodarbināto skaits 2021.gadā ir 285 strādājošie ar vidējo darba samaksu normālā darba laika ietvaros 1638 euro mēnesī. Salīdzinājumā ar 2020.gadu vidējais strādājošo skaits samazinājies par 6 darbinieku jeb par 2.1%, darba samaksa salīdzinājumā ar 2020.gadu pieaugusi vidēji par 152 euro jeb 10%.

2021.gadā kapitālsabiedrībā veikti nepieciešamie telpu un iekārtu, inženierbūvju remontdarbi. Turpinās darbi Projekta “Stacionārās un ambulatorās veselības aprūpes infrastruktūras attīstība SIA “Dobeles un apkārtnes slimnīca” uzlabojot veselības aprūpes pakalpojumu kvalitāti un pieejamību” realizēšanai, kur rezultātā tiks modernizētas rehabilitācijas un interno slimību nodaļas.

Valsts veselības aprūpes sistēmas mērķis ir esošā finansējuma apstākļos nodrošināt efektīvu veselības aprūpes sistēmas resursu izmantošanu, lai nodrošinātu izdevumu optimizāciju un veselības aprūpes sistēmas darbības ilgtspēju, kā arī vienlīdzīgu pieeju visiem Latvijas iedzīvotājiem tiem veselības aprūpes pakalpojumiem, kas tiek apmaksāti no valsts budžeta līdzekļiem.

Sabiedrības turpmākā attīstība ir atkarīga no valdības lēmumiem teritoriālās reformas, veselības aizsardzības jomā un Veselības aprūpes sistēmas attīstības plāna turpmākiem gadiem, kurā pēc Veselības ministrijas ieskata jāstiprina primārā, sekundārā ambulatorā un dienas stacionāru veselības aprūpe, tādejādi vēl samazinot hospitalizāciju skaitu diennakts stacionārā, kas, ņemot vērā iedzīvotāju veselības stāvokli un primārās veselības aprūpes vājumu ir šobrīd maz ticams.

Līgumi ar Nacionālo veselības dienestu 2022.gadam par valsts budžeta finanšu līdzekļiem stacionārai un ambulatorai aprūpei ir noslēgti, bet valstī izsludinātā Ārkārtas situācija sakarā ar Covid-19 rada šaubas par iespēju to izpildei un iespējamām korekcijām nākotnē.

1. SIA “**Dobeles un apkārtnes slimnīca**” peļņas vai zaudējumu aprēķina struktūra un dinamika.

1.tabula



SIA “**Dobeles un apkārtnes slimnīca**” kopējie ieņēmumi 2021.gadā salīdzinot ar 2020.gadu palielinājušies par 1 850 749 euro jeb 26.44%. Kopējo ieņēmumu palielinājumu galvenokārt ietekmējis neto apgrozījuma palielinājums par 1 842 803 euro jeb 26.68% Pārējo uzņēmuma saimnieciskās darbības ieņēmumu palielinājums ir par 7 947 euro jeb 8.47%. Kopējo ieņēmumu struktūrā būtiskas izmaiņas nav notikušas.

Kapitālsabiedrības neto apgrozījuma pieaugumu galvenokārt ietekmēja valsts finansējuma pieaugums veselības aprūpes pakalpojumiem par 1 750 261 euro, jeb 28.69% un bezatlīdzības kārtā saņemtie asins preparāti, individuālās aizsardzības un dezinfekcijas līdzekļi epidemioloģiskās drošības pasākumiem Covid-19 pandēmijas izplatības mazināšanai par 56 181 euro, jeb 62.32%. Summāri pieauguši iedalītie valsts budžeta līdzekļi rezidentu apmācībām par 25 864 euro, jeb 17.4%. Par 44 682 euro ir palielinājušies Sabiedrības sniegto maksas veselības aprūpes pakalpojumu ieņēmumi, jo valsts apmaksāto pakalpojumu summa (kvota) tika samazināta. Tomēr ir samazinājušies pašu iekasēto pacienta līdzmaksājumu ieņēmumi (mazāk valsts apmaksāto pakalpojumu un vairāk atbrīvojumu no līdzmaksājuma (Covid-19 pozitīvi pacienti). Neto apgrozījuma struktūrā 2021.gadā salīdzinot ar 2020.gadu izmaiņas nav notikušas, vislielāko īpatsvaru 89.72% veido finansējums no valsts budžeta apmaksātu veselības aprūpes pakalpojumu sniegšanai.

Pārējos uzņēmuma saimnieciskās darbības ieņēmumus veido ieņēmumi no neapdzīvojamo telpu izīrēšanas, komforta palātām dzemdību nodaļas klientēm, autotransporta un ēdināšanas pakalpojumiem. Ieņēmumu nelielu palielinājumu galvenokārt ietekmēja ēdināšanas pakalpojumu summas palielinājums par 2 194 euro, jeb 40.55%. (2021.gadā šos pakalpojumus izmantoja būvnieki). Par 1213 euro, jeb 4.15% lielāki ieņēmumi no telpu iznomāšanas (galvenokārt sakarā ar elektroenerģijas cenu kāpumu). Par 3 401 euro, jeb 23.02% samazinājās ieņēmumi par komforta palātu izmantošanu dzemdību nodaļā (samazinājies dzemdību skaits 2021.gadā 427 ( 2020.-446), kā arī, ar mērķi piesaistīt vairāk dzemdētājas, ir samazinātas pakalpojumu cenas.

SIA “**Dobeles un apkārtnes slimnīca**” kopējās izmaksas par 2021.gadu salīdzinot ar 2020.gadu pieaugušas par 1 595 335 euro jeb 24.6%. Izmaksu pieaugumu galvenokārt ietekmēja ražošanas izmaksu pieaugums par 1 454 690 jeb 23.6%. Administrācijas izmaksas pieaugušas par 97476 euro jeb 41.26% un pārējās uzņēmuma saimnieciskās darbības izmaksas par 43 169 euro jeb 50.37%. Kopējo izmaksu struktūrā būtiskas izmaiņas nav notikušas, joprojām lielāko īpatsvaru – 94.28% veido ražošanas izmaksas. Administrācijas izmaksas – 3.13%, pārējās – 1.59%.

Kapitālsabiedrības ražošanas izmaksu pieaugumu galvenokārt ietekmēja ar darba samaksu saistīto izdevumu pieaugums par 1 161 394 euro jeb 25.36% (palielinātas mēnešalgas, valsts noteiktās piemaksas līdz 100% no mēnešalgas par darbu paaugstināta riska apstākļos), izdevumi medikamentu un ārstniecības līdzekļu iegādei pieauguši par 266 234 euro jeb 36.18% (gada vidū palielināta PVN likme visiem med.materiāliem) un energoresursiem par 51 585 euro, jeb 31.12%. Nedaudz, par 16347 euro, jeb 6.24% samazinājās izdevumi darbu un pakalpojumu apmaksai un par 1 928 euro, jeb 3.56% materiālu un inventāra iegāde. (uz laiku, sakarā ar Covid pandēmiju, apturēti iekštelpu, komunikāciju sakārtošanas darbi). Par 13 489 euro, jeb 4.37% ir samazinājies izdevumos ieskaitāmais pamatlīdzekļu nolietojums (lietojam iekārtas, kurām nav atlikuma vērtības, to pamatvērtība 2020.gadā bija 1904324 euro).

Ražošanas izmaksu struktūrā 2021.gadā salīdzinot ar 2020.gadu būtiskas izmaiņas nav notikušas, lielāko īpatsvaru – 75.36% veido ar darba samaksu saistītās izmaksas, medikamentu un ārstniecības līdzekļu iegādes izmaksas veido – 113.151.9%, pamatlīdzekļu nolietojum – 3.87%.

Kapitālsabiedrības administrācijas izmaksas 2021.gadā salīdzinot ar 2020.gadu. pieaugušas par 97 476 euro, jeb 41.26%. Izmaksu pieaugumu galvenokārt ietekmēja ar darba samaksu saistīto izmaksu pieaugums par 98 937 euro, jeb 54.69% (2021.gadā palielinātas mēnešalgas un ieviesta papildus štata vienība – ārstniecības direktors) un IT tehnoloģiju izmaksu pieaugums par 5 581 euro, jeb 19.64% (datu glabāšanai, kopēšanai, aizsardzībai). Tikmēr, ir samazinājušies citi šajā postenī iekļautie izdevumi: par 4711 euro, jeb 30.61% biroja preču un veidlapu iegādei (vairāk elektronisko dokumentu), par 948 euro, jeb 46.38% preses izdevumu abonēšanai (pārskatīti līgumi), par 1 314 euro, jeb 0.96% par sakaru pakalpojumiem – (sakaru sistēmas maiņa).

Administrācijas izmaksu struktūrā 2021.gadā salīdzinot ar 2020.gadu būtiskas izmaiņas nav notikušas, vislielāko īpatsvaru 83.86% veido ar darba samaksu saistītie izdevumi.

Kapitālsabiedrības pārējo saimnieciskās darbības izmaksu palielinājums par 43169 euro, jeb 50.37%, galvenokārt saistīts ar atvaļinājumu izmaksām nepieciešamo uzkrājumu summas palielināšanos par 32481 euro, jeb 206.82% un saistībā ar dabas resursu nodokļa likmes pieaugumu gāzes sadedzināšanas rezultātā atmosfērā izmešu veidā emitētajam ogļekļa dioksīdam, izdevumu summa pieaugusi par 2490 euro, jeb 47.01%.

Pārējo saimnieciskās darbības izmaksu struktūrā 2021.gadā salīdzinot ar 2020.gadu nav notikušas būtiskas izmaiņas un lielāko īpatsvaru, 37.93% veido uzkrājumu summas.

SIA “**Dobeles un apkārtnes slimnīca**” valsts budžetā samaksāto nodokļu summas pieaugušas par 1 519 073 euro jeb 74.3%, galvenokārt ir saistīts ar darba darbaspēka nodokļiem.

Neskatoties uz to, ka SIA “**Dobeles un apkārtnes slimnīca**” 2021.gadā salīdzinot ar 2020.gadu uz katru neto apgrozījuma vienību pieaugušas ražošanas izmaksas par 0.79, un administrācijas izmaksas par 0.05, pārējās saimnieciskās darbības izmaksas par 0.02, gadu noslēdza ar 771068 euro lielu peļņu, kas salīdzinājumā ar 2020.gadu palielinājusies par 255415 euro, jeb 49.5%. SIA “**Dobeles un apkārtnes slimnīca**” pārskata perioda peļņa uz katru neto apgrozījuma vienību ir 0.09, kas nedaudz lielāka par peļņu ko kapitālsabiedrība guva 2020.gadā. Peļņas apmēra palielināšanos lielā mērā ietekmēja, ienēmumos uzskaitītās:

* uzkrāto ieņēmumu summa, no Nacionālāo veselības dienesta par saskaņā ar Valdības lēmumiem pārskata gadā aprēķinātajiem kompensācijas maksājumiem Covid-19 pandēmijas laikā (palielinājās par 30590 euro)
* aprēķinātas kompensācijas individuālo aizsardzības līdzekļu izmaksām, kas iepirkti par ārstniecības iestādes budžeta līdzekļiem un tiek izmantoti epidemioloģisko drošības pasākumu ievērošanai ar COVID-19 pandēmiju saistītā ārkārtas stāvokļa periodā; par paraugu, COVID-19 noteikšanai, transportēšanas izmaksām uz Nacionālās mikrobioloģijas references laboratoriju, Centrālo laboratoriju vai E.Gulbja laboratoriju; par pacientu transportēšanas izmaksām, ja to veikusi cita kompānija (pakalpojumus, atbilstoši noslēgtajam līgumam, sniedz SIA Milur) (šo kompensāciju kopsumma 2021.gadā ir 105670 euro)
* no valsts budžeta programmas “Līdzekļi neparedzētiem gadījumiem” tika piešķirts papildus finansējums medicīnisko iekārtu, papildaprīkojuma iegādei un skābekļa pievades sistēmu uzlabošanai (pārskata gadā saņemts 24670 euro, no tiem par 11950 euro tika kompensēta medicīnas preču cenu starpība sakarā ar PVN likmes palielināšanu no 12 uz 21 procentu.
* bez atlīdzības, NVD nodevis Slimnīcas vajadzībām individuālos aizsardzības un dezinfekcijas līdzekļus 93652 euro apmērā.

2. SIA “**Dobeles un apkārtnes slimnīca**” bilances struktūra un dinamika.

2.tabula



SIA “**Dobeles un apkārtnes slimnīca**” 2021.gadā bilances kopsumma salīdzinot ar 2020.gadu pieaugusi par 1 155 257 eurojeb 11.66%.

Bilances aktīva pieaugumu galvenokārt ietekmējis ilgtermiņa ieguldījumu pieaugums par 1 458 842 euro,jeb 34.94%. **A**pgrozāmie līdzekļi ir samazinājušies par 303 585 euro, jeb 5.29%.

Ilgtermiņa ieguldījumu vērtības palielinājums salīdzinot ar 2020.gadu, galvenokārt, saistīts ar pamatlīdzekļu izveidošanas summas pieaugumu par 1 709 937 euro, vienlaicīgi samazinoties par pamatlīdzekļiem maksājamā avansa summai par 128216 euro. Visi maksājumi saistīti ar ES fondu līdzfinansētu projektu. Ilgtermiņa ieguldījumi bilances aktīva struktūrā veido 50.92% un to īpatsvars salīdzinājumā ar 2020.gadu ir palielinājies par 8.78%.

Kapitālsabiedrības apgrozāmo līdzekļu samazinājumu galvenokārt ietekmēja naudas līdzekļu samazinājums par 993 132 euro, jeb 18.43%. Tur pretī ir palielinājusies debitoru summa par 684 386 euro, jeb 247.14% No tiem par 49279 euro, jeb 33.92% pircēju parādi, par 6913 euro, jeb 124.07% nākamo periodu izmaksas, par 30590 euro, jeb 24.88% uzkrāto ieņēmumu summa un par 597604 euro citu debitoru summa, kurā 587082 euro liela summa ir samaksāta avansa veida par paredzemajiem nodokļiem.

Apgrozāmo līdzekļu struktūrā 2021.gadā salīdzinot ar 2020.gadu būtiskas izmaiņas nav notikušas, un joprojām lielāko īpatsvaru 80.94% veido mobilie finanšu resursi - naudas līdzekļi.

Kapitālsabiedrības krājumus veido medicīnas preču, pārtikas un meteriālu noliktavu atlikumi un tie ir pārbaudīti gada inventarizācijā

Kapitālsabiedrības debitoru saistību palielinājums 2021.gadā salīdzinot ar 2020.gadu galvenokārt ietekmēja avansā veiktais maksājums par paredzemajiem nodokļiem.

Pircēju un pasūtītāju parādus veido neapmaksātie rēķini par sniegtajiem pakalpojumiem. Uzkrājumi šaubīgajiem debitoriem tiek veidoti gadījumos, kad parāds netiek atgūts ilgāk par vienu gadu un kapitālsabiedrības vadība uzskata, ka tā atgūšana ir apšaubāma. Bilancē debitoru parādi uzrādīti atskaitot šaudīgos.

Citus debitorus veido budžetā avansā samaksātie nodokļi, summa no uzkrātām saistībām, nesamaksātā summa par rezidentu apmācībām un nesaņemta summa no norēķiniem POS terminālā.

Nākamo periodu izmaksas veido autotransporta operatīvā līzinga pirmās iemaksas summa, laikrakstu, žurnālu abonēšana, e-vides vietnēs uz noteiktu laiku izvietotā informācija un citas izmaksas, kas izdarītas pirms bilances sastādīšanas datuma, bet atiecas uz nākamajiem gadiem.

SIA ” **Dobeles un apkārtnes slimnīca**” bilances pasīva izmaiņas 2021.gadā salīdzinot ar 2020.gadu galvenokārt saistītas ar pašu kapitāla vērtības pieaugumu par 842 183 euro jeb 10.22%. Kreditoru saistību summa ir pieaugusi par 313 074 euro, jeb 18.74%.

Pašu kapitāla vērtības pieaugums saistīts ar nesadalītās peļņas pieaugumu un rezervēs līdz pamatkapitāla pārreģistrēšanai turēto Pašvaldības ieguldījumu. Kapitālsabiedrības pašu kapitāls veido 82.07% no bilances pasīva kopsummas. Pašu kapitāla struktūrā 2021.gadā salīdzinot ar 2020.gadu būtiskas izmaiņas nav notikušas, vislielāko īpatsvaru – 84.79% veido pamatkapitāls.

Kreditoru saistību struktūrā 2021.gadā salīdzinot ar 2020.gadu būtiskas izmaiņas nav notikušas, ilgtermiņa un īstermiņa saistību īpatsvars, attiecīgi ir 44.22% un 55.78%.

Kapitālsabiedrības ilgtermiņa kreditorus veido nākamo periodu ieņēmumu summas un 2021.gadā salīdzinot ar 2020.gadu tās ir palielinājušās par 190 168 euro, jeb 27.68%.

Kapitālsabiedrības īstermiņa kreditori 2021.gadā salīdzinot ar 2020.gadu palielinājušies par 122 906 euro jeb 12.5%. Īstermiņa kreditoru saistību palielinājums galvenokārt ietekmē 2020.gada beigās ieskaitītais ES līdzfinansējums 198000 euro apmērā un uzkrātais garantijas depozīts būvdarbu veicējiem 64108 euro apmērā. Parādi piegādātājiem un darbuzņēmējiem palielinājās par 8972 euro jeb 49.45% (elektrības un gāzes rēķini lielāki). Nodokļu un sociālās nodrošināšanas maksājumu samazinājums par 154 073 euro, jeb 98.41% izskaidrojams ar to, ka SEB politikas ietekmē, lai konta atlikums nepārsniegtu noteiktu summu un nevajadzētu maksāt procentu FKT, veikts avansa maksājums par nodokļiem.

Īstermiņa kreditoru saistību struktūrā 2021.gadā salīdzinot ar 2020.gadu ir nelielas izmaiņas. Arī 2021.gadā vislielāko īpatsvaru 37.57% veido uzkrātās saistības (iepriekš 31.03%), 27.98% - pārējie kreditori (iepriekš 28.11%). Nedaudz mazāks – 2.63% nākamo periodu ieņēmumi (iepriekš – 2.96%), Nedaudz lielāks – 2.45% veido parādi piegādātājiem un darbuzņēmējiem (iepriekš 1.84%). Un būtiski – tikai 0.23% veido nodokļi (iepriekš – 15.92%).

Kapitālsabiedrības parādus piegādātājiem un darbuzņēmējiem veido saistības par saņemtajiem, bet vēl neapmaksātajiem rēķiniem (maksājumu saistību termiņš nav iestājies). Parādu piegādātājiem un darbuzņēmējiem struktūrā vislielāko īpatsvaru 81% veido parāds par iepirktajiem pamatlīdzekļiem.

Kapitālsabiedrības pārējos kreditorus veido neizmaksātā darba alga par 2021.gada decembri un tās saistības salīdzinājumā ar 2020.gadu pieaugušas par 33028 euro, jeb 11.94%.

Kapitālsabiedrības uzkrātās saistības pārskata gada beigās veido aprēķinātās atlīdzības summas par neizmantotajiem atvaļinājumiem un ar to saistītajām valsts sociālās apdrošināšanas obligātajām iemaksām 340169 euro apmērā (ir palielinājušās par 48183 euro), kā arī saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām bilances datumā vēl nav saņemts rēķins 11375 euro apmērā (samazinājās par 1826 euro). Jauna pozīcija šajā postenī ir saistības par garantijas ieturējumiem no būvdarbu veicējiem 64108 euro apmērā.

“**Dobeles un apkārtnes slimnīca**” 2021.gada par 0.9 punkta ir samazinājies likviditātes koeficients un tas ir 4.9 (2020.gadā bija 5.8). Kapitālsabiedrībai par 5.29% pieaug samazinās līdzekļi vienlaicīgi par 12.5% pieaugot īstermiņa saistībām. Kapitālsabiedrībai nepastāv likviditātes problēmu.

Kapitālsabiedrības saistību īpatsvars bilancē attiecībā pret pašu kapitālu ir 0.22, kas nozīmē, ka aizņemtie līdzekļi sastāda 22% no pašu kapitāla kopsummas.

Kapitālsabiedrības komerciālā rentabilitāte un bruto peļņas rentabilitāte salīdzinot ar 2020.gadu nedaudz palielinājusies, jo apgrozījums audzis lēnāk kā peļņas rādītāji. (par 52.18% ir palielinājusies bruto peļņa, par 26.68% ir palielinājies neto apgrozījums).

Ekonomiskās un finansiālās rentabilitātes rādītāji attiecībā pret 2020.gadu būtiski nav mainījušies. Pārskata gads ir noslēgts bez zaudējumiem. Ir izvērtēti iespējamie riski saistībā ar darba spēka izmaksu pieaugumu un ņemot vērā, ka pamatdarbības veikšanai ir noslēgti nepieciešamie līgumi ar Nacionālo veselības dienestu, nav pamata šaubīties par SIA darbības veiksmīgu turpināšanu un to, ka plānotie darbi un iekārtu iegādes tiks realizētas. SIA “Dobeles un apkārtnes slimnīca” darbība 2021.gadā vērtējama labi.

SIA SIA “Dobeles un apkārtnes slimnīca” valdes priekšsēdētājs lūdz 202*1*.gada peļņu atstāt Kapitālsabiedrības rīcībāun izmantot to Kapitālsabiedrības attīstībai un medicīnisko iekārtu iegādei.

2022.gada 10.maijs